armvectores/hy_wikipedia_2023 huggingface dataset:
Լուսեղեն Պոպովի առանձնատուն

Լուսեղեն Պոպովի առանձնատուն (ռուս.՝ Особняк Лусегена Попова), շենք Դոնի Ռոստովում, Կարլ Մարքսի հրապարակում։ Տունը կառուցվել է 1890-1891 թվականներին։ Այն պատկանել է հողատեր և անասնաարդյունաբերող Լուսեղեն Պոպովին։ 1928 թվականից շենքում տեղակայվել է ծննդատուն, 2012 թվականին այն փակվել է վերակառուցման նպատակով։ Լուսեղեն Պոպովի առանձնատունն ունի Ռուսաստանի մշակութային ժառանգության օբյեկտի տարածաշրջանային նշանակության կարգավիճակ։


== Պատմություն ==
Երկհարկանի առանձնատունը կառուցվել է 1890-1891 թվականներին Դոնի Նախիջևան քաղաքի (այժմ` Դոնի Ռոստովի Պրոլետարսկի շրջանի կազմում) կենտրոնական հրապարակում։ Տունը պատկանել է քաղաքում հայտնի հողատեր և անասնաարդյունաբերող Լուսեղեն Պոպովին։ Շենքի նախագծի հեղինակը ենթադրաբար ճարտարապետ Նիկոլայ Դուրբախն է։ Առանձնատան առաջին հարկը վարձակալել էին տարբեր գրասենյակներ և խանութներ։ Սեփականատիրոջ շքասենյակները տեղակայված էին երկրորդ հարկում։
1907 և 1916 թվականների տվյալներով՝ շենքը պատկանել է շենքի առաջին սեփականատիրոջ ժառանգ Մանուկ Միքայելի Պոպովին, որն ակտիվորեն զբաղվել է առևտրային գործունեությամբ, եղել է քաղաքում հայտնի բարերար։
1920 թվականին առանձնատանը գործել է ռազմահեղափոխական կոմիտեն։ 1928 թվականին շենքում բացվել է ծննդատուն։ Հայրենական մեծ պատերազմի տարիներին, Ռոստովի օկուպացիայի ժամանակ, ծննդատանը մնացել է երեք կին բժիշկ։ Նկուղում նրանք կահավորել են ծննդաբերության սենյակ, որտեղ ընդունել են ծննդկաններին։ Պատերազմի ավարտից հետո ծննդատունը վերանորոգվել է և վերաբացվել։ 2012 թվականին  ծննդատունը փակվել է վերակառուցման։


== Ճարտարապետություն ==
Լուսեղեն Պոպովի առանձնատունը կառուցված է էկլեկտիկայի ոգով, նրա ձևավորման մեջ համադրված են բարոկկոյի և կլասիցիզմի տարրեր։ Գլխավոր մուտքի վերևում սկզբնապես եղել է ծածկով պատշգամբ, որը քանդվել է 1930-ական թվականներին։
Շինությունն ունի հատակագծման միջանցքային համակարգ՝ սենյակների երկկողմանի դասավորությամբ։ Առանձնատունն աչքի էր ընկնում հարուստ ներքին կահավորանքով, որը գրեթե չի պահպանվել մինչև մեր օրերը։ Կենտրոնական նախասրահից դեպի երկրորդ հարկ տարել է երկբազուկ մարմարե սանդուղք։ Երկրորդ հարկի կենտրոնական մասում գտնվում էր դահլիճը, որին հարում էին հյուրասենյակը, ճաշասենյակը, աշխատասենյակը և բնակելի սենյակները։ Սենյակների պատերը զարդարված էին որմնասյուներով, առաստաղը զարդարված էր ծեփածո տարրերով։
Արևմուտքում Պոպովի առանձնատունը հարում է նախկին Հայկական քաղաքապետության շենքին։


== Պատկերասրահ ==

		


== Ծանոթագրություններ ==


== Գրականություն ==
Есаулов Г. В., Черницына В. А. Архитектурная летопись Ростова-на-Дону. — 2-е изд.. — Ростов-на-Дону, 2002. — ISBN 5-8456-0489-3
Զեյլար (Արղանա-Մադենի գավառ)

Անվան այլ կիրառումների համար տե՛ս՝ Զեյլար (այլ կիրառումներ)Զեյլար, գյուղ Արևմտյան Հայաստանում, Դիարբեքիրի վիլայեթի Արղանամադենի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Ոսկեթաս

Ոսկեթաս, գյուղ Հայաստանի Արագածոտնի մարզում, Արագածի հվ-արմ. լանջին։ Հեռավորությունը մարզկենտրոնից՝ 57 կմ հյուսիս-արևմուտք։


== Բնակչություն ==
Ոսկեթասի ազգաբնակչության փոփոխությունը


== Տնտեսություն ==
Բնակչությունը զբաղվում է անասնապահությամբ։


== Տես նաև ==
Ոսկեթասի պատմության և մշակույթի անշարժ հուշարձանների ցանկ (Արագածոտնի մարզ)


== Ծանոթագրություններ ==
Դմիտրի Ժիրնով

Դմիտրի Ժիրնով (ռուս.՝ Дмитрий Александрович Жирнов, 1977), ռուս դիվանագետ։ 2-րդ դասի արտակարգ և լիազոր դեսպանորդ (2017 թվականի դեկտեմբերի 26)։


== Կենսագրություն ==
2000 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։ Տիրապետում է չինարենին և անգլերենին։
2000 թվականից զբաղվում է դիվանագիտական գործունեությամբ։
Աշխատել է Aրտաքին գործերի նախարարության համակարգում, գործունեությունն իրականացրել է կենտրոնական համակարգում և արտերկրում։
2016-2019-ական թվականներին ԱՄՆ-ում Ռուսաստանի դեսպանատանն աշխատել է խորհրդական-դեսպանորդի պաշտոնում։
Ռուսաստանի նախագահ Վլադիմիր Պուտինի հրամանագրով 2020 թվականի ապրիլի 29-ին նշանակվել է Աֆղանստանում Ռուսաստանի Դաշնության դեսպան։


== Անձնական կյանք ==
Ամուսնացած է։


== Դիվանագիտական աստիճան ==
2-րդ դասի արտակարգ և լիազոր դեսպանորդ (2017 թվականի դեկտեմբերի 26)։


== Ծանոթագրություններ ==


== Արտաքին հղումներ ==
Դեսպանի էջն Աֆղանստանում Ռուսաստանի դեսպանատան կայքում Archived 2020-09-09 at the Wayback Machine.
Ուսուբ Բեկ Թեմուրյան փողոց

Ուսուբ Բեկ Թեմուրյան փողոց, փողոց Երևանի Քանաքեռ-Զեյթուն վարչական շրջանում։


== Տվյալներ ==
Գտնվում է Մինաս Ավետիսյան և Լեփսիուսի 1-ին փողոցների միջև։ Սկսվում է Կարապետ Ուլնեցու փողոցից, ձգվում հյուսիսարևելյան ուղղությամբ և ավարտվում Լեփսիուսի փողոցի հետ հատումով։
Խորհրդային տարիներին կոչվել է Գաստելլոյի 5-րդ փողոց, Հայաստանի անկախացումից հետո վերանվանվել է Լեփսիուսի 2-րդ փողոց։ 2020 թվականի սեպտեմբերի 8-ին Երևանի ավագանու նիստում որոշվեց փողոցը վերանվանել ազգությամբ եզդի քաղաքական, հասարակական, ռազմական, ազգային ազատագրական գործիչ, Հայաստանի Հանրապետության Խորհրդարանի 1-ին և 2-րդ գումարումների պատգամավոր, 1918 թվականի Մայիսյան հաղթական հերոսամարտերի մասնակից Ուսուբ Բեկ Թեմուրյանի անունով։


== Տես նաև ==
Երևանի փողոցների ցանկ
Երևանի վարչական բաժանում


== Ծանոթագրություններ ==
Սեմլյովո (այլ կիրառումներ)

Սեմլյովո, կարող է վերաբերել՝

Սեմլյովո - գյուղ Ռուսաստանի Սմոլենսկի մարզի Վյազեմսկի շրջանի կազմում։
Սեմլյովո - կայարան Ռուսաստանի Սմոլենսկի մարզի Վյազեմսկի շրջանի կազմում։
Ալտա Ֆլորեստա

Ալտա Ֆլորեստա (պորտ.՝  Alta Floresta), համայնք Բրազիլիայում՝ Մատու-Գրոսու նահանգի կազմում։ Գտնվում է Մատու-Գրոսու նահանգի արևելյան մարզում։ Մտնում է Հյուսիս-արևելյան գավառի կազմի մեջ։ Բնակչությունը կազմում է 49 116 մարդ՝ 2006 թվականի տվյալներով։ Գրավում է 8 947,069 կմ² տարածք։ Բնակչության խտությունը՝ 5,3 մարդ/կմ²։
Համայնքի սահմաններում է ընկած 2001 թվականին հիմնված Կրիստալինո ազգային պարկի մի ոչ մեծ հատված։


== Պատմություն ==
Քաղաքը հիմնադրվել է 1976 թվականի մայիսի 19-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 295.372.912,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 6.265,33 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,779 (տվյալները ՄԱԿ-ի զարգացման ծրագրի)


== Ծանոթագրություններ ==
Արական սեռական հորմոն

Արական սեռական հորմոններ (անդրոգեններ), հունարեն՝ andros-տղամարդ հիմնականում սերմնարանների Լեյդիգի միջհյուսվածքային բջիջներում առաջացող սեռական հորմոններ։ Նրանց հիմնական և ակտիվ հորմոնը տեստոստերոնն է, որի փոխանակության արդյունքում առաջանում են միջանկյալ հորմոններ՝ անդրոստերոն և դեհիդրոէպիանդրոստերոն, անդրոստենեդիոն։
Անդրոստենեդիոնի օգտագործումը մարզիկների կողմից արգելվել է Միջազգային օլիմպիական կոմիտեի կողմից։
Դրանց քանակը խիստ տատանվում է կյանքի տարիքից կախված։ Այս հորմոնների արտադրությունը սկսվում է դեռևս սաղմնային շրջանում՝ մակերիկամների կեղևի կողմից, իսկ հետսաղմնային շրջանում ակտիվորեն սինթեզվում են Լեյդիգի բջիջներում` մակուղեղի (հիպոֆիզ) կողմից արտադրվող լյուտեինացնող հորմոնի և ֆոլիկուլախթանիչ հորմոնի ազդեցությամբ։
Արյան մեջ տեստոստերոնի հիմնական մասը կապված է պլազմային հատուկ սպիտակուցի հետ, ինչի շնորհիվ հորմոնի կիսատրոհման ժամանակը մի քանի ժամով երկարում է։


== Նշանակությունը ==
Հետսաղմնային շրջանում արական սեռական հորմոնները նպաստում են առաջնային և երկրորդային սեռական հատկանիշների ձևավորմանը, ուժեղացնում են սպիտակուցների կենսասինթեզը և արագացնում երիտասարդ օրգանիզմների հյուսվածքների աճը։ Սա պայմանավորված է ՌՆԹ-ի և ԴՆԹ-ի սինթեզի ակտիվացմամբ թիրախ-օրգանների (հատկապես` մկանների) բջիջներում, կորիզային ՌՆԹ-ի տեղաշարժման արագացմամբ, ռիբոսոմների յուրահատուկ սպիտակուցների սինթեզի խթանմամբ։
Այլ հորմոնների հետ միասին ազդում են կմախքի աճի վրա։ Նախասեռահասունացման շրջանում նպաստում են ոսկրային և մկանային հյուսվածքի աճին, խթանում աճի հորմոնի սինթեզն ու հյութազատումը, իսկ սեռական հասունացման շրջանում արագացնում են ոսկրերի էպիֆիզային աճառների ոսկրացման գործընթացը և արգելակում խողովակավոր ոսկրերի աճը երկարությամբ։
Հյուսվածքերում նպաստում են ազոտի, կալիումի և ֆոսֆորի կապմանը։ Այս հորմոնները մասնակցում են սեռական հակման և կարողության առաջացմանն ու սեռական վարքի ձևավորմանը, կարգավորում են սերմնագոյացումը, խթանում են էրիթրոպոեզը, նվազեցնում են ճարպերի կուտակումը, քանի որ ունեն ճարպալուծիչ ազդեցություն։
Արական սեռական հորմոնները մեծ ազդեցություն են թողնում կենտրոնական նյարդային համակարգի վրա։ Սերմնարանների հեռացման դեպքում առանձնյակները դառնում են առավել հանգիստ, երկրորդային սեռական հատկանիշները հետ են զարգանում, թուլանում է պայմանական ռեֆլեքսների առաջացման ընդունակությունը, փոքրանում է նյարդային կենտրոնների ուժն ու շարժունությունը։


== Կարգավորումը ==
Անդրոգենների քանակի կարգավորումն իրականացվում է հետադարձ բացասական կապի սկզբունքով՝ լյուտեինացնող հորմոնի և գոնադոլիբերինի մասնակցությամբ։ Այս կապը միջնորդվում է էստրոգեններով։


== Ծանոթագրություններ ==


== Արտաքին հղումներ ==
Ֆիլմ յութուբում
Male sex hormones Archived 2014-10-12 at the Wayback Machine.
Estrogen and Testosterone Hormones Archived 2014-11-17 at the Wayback Machine.
The Male Reproductive System
Sex hormones
Գալոչ

Գալոչ (ուկրաիներեն՝ Галоч), գյուղ Ուկրաինայի Անդրկարպատյան մարզի Ուժգորոդի շրջանում։
2001 թվականի տվյալներով Գալոչ գյուղում բնակվում էր 498 մարդ։ Բնակավայրը զբաղեցնում է 0,006 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Իրանի օրհներգ

«سرود ملی جمهوری اسلامی ایران» («Sorude Melliye Jomhuriye Eslâmiye Irân»), Իրանի Իսլամական Հանրապետության պաշտոնական օրհներգ։ Երաժշտության հեղինակը Հասան Ռիահին է, բառերը գրել են մի քանի հեղինակներ։ Օրհներգն ընդունվել է 1990 թվականին։


== Տեքստ ==


== Նոտաներ ==


== Տես նաև ==
Էյ, Իրա՛ն


== Ծանոթագրություններ ==


== Արտաքին հղումներ ==
Իրանի պաշտոնական օրհներգը YouTube-ում
Վելիկայա Ռադոգոշչ

Վելիկայա Ռադոգոշչ (ուկրաիներեն՝ Велика Радогощ), գյուղ Ուկրաինայի Խմելնիցկիի մարզի Իզյասլավի շրջանում։
2001 թվականի տվյալներով Վելիկայա Ռադոգոշչ գյուղում բնակվում էր 346 մարդ։ Բնակավայրը զբաղեցնում է 0,135 կմ² տարածք։ Բնակչության խտությունը կազմում էր 2562,96 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լորիս Քալաշյան

Լորիս Խաչատուրի Քալաշյան (մարտի 22, 1922(1922-03-22), Երևան, Հայկական ԽՍՀ, ԱԽՖՍՀ), հայ խորհրդային փիլիսոփա։ Փիլիսոփայական գիտությունների դոկտոր (1969), պրոֆեսոր (1970)։ ԽՄԿԿ անդամ 1950 թվականից։ ՀԽՍՀ ֆիզիկական կուլտուրայի և սպորտի վաստակավոր գործիչ (1970), շախմատի գծով ԽՍՀՄ սպորտի վարպետ (1949)։ ՀԽՍՀ վաստակավոր մարզիչ (1967)։


== Կենսագրություն ==
1952 թվականին ավարտել է Երևանի պետական համալսարանի իրավաբանական ֆակուլտետը։ 1952-1961 թվականներին եղել է Հանրապետական շախմատի դպրոցի տնօրենը, 1961-1968 թվականներին՝ Ֆիզիկական կուլտուրայի հայկական ինստիտուտի ռեկտոր, 1968-1974 թվականներին՝ ՀԽՍՀ Մինիստրների խորհրդին առընթեր ֆիզիկական կուլտուրայի և սպորտի կոմիտեի նախագահ, 1974 թվականից՝ ՀԽՍՀ «Գիտելիք» ընկերության վարչության նախագահի առաջին տեղակալ։
Գիտական աշխատությունները վերաբերում են իրավունքի և բարոյականության փոխհարաբերության օրինաչափություններին։ Ընտրվել է ՀԿԿ 25-27 համագումարների պատգամավոր, ՀԿԿ վերստուգիչ հանձնաժողովի անդամ (1971-1986)։
Պարգևատրվել է «Պատվո նշան» շքանշանով


== Երկեր ==
Իրավունքի բարոյականության տեսության և պատմության հարցեր, Երևան, 1980։
Հասարակություն, բարոյականություն, իրավունք, Երևան, 1986։


== Ծանոթագրություններ ==
Պոնտե ին Վալտելինա

Պոնտե ին Վալտելինա (իտալերեն՝ Ponte in Valtellina), կոմունա Իտալիայում՝ Լոմբարդիա մարզի Սոնդրիո գավառում։ Սահմանակից է Կաստելո դել'Ակվա, Կյուրո, Մոնտանիա ին Վալտելինա, Պիատեդա, Տելիո, Տրեզիվիո, Վալբոնդիոնե համայնքներին։ Բնակչության թվաքանակը 2014 թվականի տվյալներով եղել է 2.327, բնակչության խտությունը կազմել է 33 մարդ/կմ²։ Զբաղեցնում է 69 կմ² տարածք։ Փոստային ինդեքս՝ 23026, հեռախոսային կոդ՝ 0342։


== Ժողովրդագրություն ==
Բնակչության թվաքանակի փոփոխությունները.


== Պատկերասրահ ==

		


== Ծանոթագրություններ ==
Մարիա Մուզիչուկ

Մարիա Օլեգովնա Մուզիչուկ (ուկրաիներեն՝ Музичук Марія Олегівна, ծնված 1992 թվականի սեպտեմբերի 21-ին, Ստրի, Ուկրաինա), ուկրաինացի շախմատիստուհի, շախմատի աշխարհի 15-րդ չեմպիոնուհին (2015-2016, ուկրաինացի շախմատիստուհիների մեջ՝ երկրորդը Աննա Ուշենինայից հետո)։ Ուկրաինայի կրկնակի չեմպիոն (2012, 2013)։ Աստանայում Ուկրաինայի կանանց հավաքականի կազմում աշխարհի թիմային առաջնության և Վարշավայում կայացած Եվրոպայի անհատական առաջնության հաղթող (2013)։ Կանանց գրոսմայստեր է (2007), միջազգային վարպետ (2008)։ Շախմատիստուհի Աննա Մուզիչուկի կրտսեր քույրն է։


== Կենսագրություն ==
2015 թվականին Մարիան դարձավ աշխարհի չեմպիոն։ 1/32 եզրափակչում պարտության մատնեց Կանադայի ներկայացուցիչ Յուանլին Յուանին՝ 2,5։1,5 հաշվով։ 1/16 եզրափակչում պարտության մատնեց Մոնիկա Սոցկոյին՝ 3։1 հաշվով։ 1/8 եզրափակչում հաղթեց Անտոանետա Ստեֆանովային` 1,5։0,5 հաշվով։ 1/4 եզրափակչում պարտության մատնեց հնդկուհի Համպի Կոներուին` 2,5։1,5 հաշվով։ Կիսաեզրափակչում հաղթեց Հարիկա Դրոնավալիին` 3,5։2,5 հաշվով։ Եզրափակչում հաղթեց ռուս Նատալյա Պոգոնինային` 2,5։1,5 հաշվով։
2016 թվականի մարտին աշխարհի չեմպիոնի տիտղոսը զիջեց չինուհի Հոու Յիֆանին։ Մրցախաղը տեղի ունեցավ Լվովում և ավարտվեց վերջինիս հաղթանակով ՝6։3 հաշվով (+3-0=6)։


== Մարզական նվաճումներ ==


=== Մրցաշարեր ===


=== Շախմատի օլիմպիադաներ ===


== Վարկանիշի փոփոխության գծապատկեր ==


== Ծանոթագրություններ ==
Նատրիումի օրթոստանատ

Նատրիումի օրթոստանատ, անօրգանական, կոմպլեքս միացություն, կազմված նատրիումից, անագից և թթվածնից։ Ունի անգույն բյուրեղի տեսք։ Բանաձևը՝ Na4SnO4։


== Ստացում ==
Ստացվում է նատրիումի և անագի օքսիդների խտացումով։

  
    
      
        
          
            2
            N
            
              a
              
                2
              
            
            O
            +
            S
            n
            
              O
              
                2
              
            
             
            
              
                →
                
                  
                    500
                    
                      o
                    
                  
                  C
                
              
            
             
            N
            
              a
              
                4
              
            
            S
            n
            
              O
              
                4
              
            
          
        
      
    
    {\displaystyle {\mathsf {2Na_{2}O+SnO_{2}\ {\xrightarrow {500^{o}C}}\ Na_{4}SnO_{4}}}}
  


== Ֆիզիկական հատկություններ ==
Նատրիումի օրթոստանատն ունի անգույն հիգրոսկոպիկ բյուրեղների տեսք։


== Քիմիական հատկություններ ==
Զգայուն է ջրի նկատմամբ։


== Գրականություն ==
Руководство по неорганическому синтезу: В 6-ти т. / Ред. Брауэр Г.. — М.: Мир, 1985. — Т. 3. — 392 с։
Շրջու (գետ)

Անվան այլ կիրառումների համար տե՛ս՝ Շրջու (այլ կիրառումներ)Շրջու, գետ Ադրբեջանի Նախիջևանի Ինքնավար Հանրապետության Օրդուբադի շրջանում։ Գիլանչայ գետը սնող աջակողմյան վտակներից է։ Սկզբնավորվում է Զանգեզուրի լեռների և Ղազարի սարի ձորակներից և համանուն գյուղի մոտով հոսելով Տևի գյուղից մի քանի կիլոմետր ներքև միախառնվում է Գիլանչայ գետին։ Ունի մոտ 10 կմ երկարություն։


== Ծանոթագրություններ ==
Լեհաստանի արտաքին քաղաքականություն

Լեհաստանի Հանրապետություն, պետություն Կենտրոնական Եվրոպայում, անդամակցում է Եվրոպական միությանը և ՆԱՏՕ-ին։ Վերջին տարիներին Լեհաստանը զգալիորեն ընդլայնել է իր դերն ու ամրապնդել դիրքերը Եվրոպայի և Արևմուտքի երկրների հետ հարաբերություններում՝ աջակցելով և բարեկամական հարաբերություններ հաստատելով ինչպես Արևմտյան աշխարհի, այնպես էլ եվրոպական այլ տերությունների հետ։


== Եվրատլանտյան ինտեգրացիա ==
Վերջին ժամանակներս Լեհաստանն առաջ է շարժվել Արևմուտքի հետ տնտեսական վերաինտեգրման ճանապարհին։ Լեհաստանը եվրոպական ինտեգրման ակտիվ ջատագով էր։
1994 թվականին Լեհաստանը հասավ Եվրոպական միության ասոցացված անդամի և արևմտաեվրոպական միության նրա պաշտպանական ենթակառուցվածքի կարգավիճակին։ 1996 թվականին Լեհաստանը ստացել է տնտեսական համագործակցության և զարգացման կազմակերպության (OECD) լիիրավ անդամի կարգավիճակ և նախնական փաստաթղթեր է տրամադրել ԵՄ-ին ամբողջական անդամակցության համար։ 1997 թվականի հուլիսին Մադրիդում կայացած ՆԱՏՕ-ի գագաթնաժողովում Լեհաստանը ընդլայնման քաղաքականության առաջին ալիքի շրջանակներում հրավիրվել էր Հյուսիսատլանտյան դաշինքին անդամակցելու։ 1999 թվականի մարտի 12-ին Լեհաստանը պաշտոնապես դարձավ ՆԱՏՕ-ի լիիրավ անդամ։ Հանրապետությունն իր թեկնածությունն առաջադրել է «Գործընկերություն հանուն խաղաղության» ծրագրին մասնակցելուն։ 2004 թվականի մայիսին Լեհաստանը Վիշեգրադյան խմբի մյուս անդամների հետ անդամագրվել է Եվրոպական միությանը։
Լեհական «Գրոմ»-ի (լեհ.՝ Wojskowa Formacja Specjalna GROM) զորքերի հատուկ ստորաբաժանումը 2003 թվականի մարտ-ապրիլ ամիսներին մասնակցել է կոալիցիոն ուժերի ներխուժմանը Իրաք։ Այստեղ է ուղարկվել 2,9 հազար լեհ զինծառայող, թվով հինգերորդ զորակազմը կոալիցիայի կազմում։ 2008 թվականին Լեհաստանն իր զորքերը դուրս է բերել Իրաքից։


== Եվրոպական երկրների հետ հարաբերությունների հաստատում ==
1989 թվականի իրադարձությունները լիովին փոխեցին Կենտրոնական Եվրոպայի քարտեզը, և Լեհաստանը ստիպված եղավ հարաբերություններ հաստատել յոթ նոր հարևանների հետ։ Լեհաստանը լավ հարաբերություններ է հաստատել իր բոլոր գործընկերների հետ՝ կնքելով բարեկամության և համագործակցության համաձայնագրեր, որոնք փոխարինեցին Վարշավայի պայմանագրի փլուզման հետ խզված կապերին։ Հատուկ հարաբերություններ են հաստատվել Լիտվայի և հատկապես Ուկրաինայի հետ՝ այդ երկրները Արևմուտքի հետ մերձեցնելու ձգտումով։
Սխալ դաշնակիցների մշտական օրինակներով և ավելի հզոր հարևանների միաժամանակյա ագրեսիայով (օրինակ՝ Երկրորդ համաշխարհային պատերազմը), Լեհական արտաքին քաղաքականությունը հետևում է ուժեղ գործընկերոջ հետ սերտ համագործակցության կուրսին, որը կարող է բավական ուժեղ ռազմական աջակցություն տրամադրել կրիտիկական իրավիճակների ժամանակ։ Դա ստեղծում է Միացյալ Նահանգների հետ Լեհաստանի սերտ հարաբերությունների նախադրյալները և նրանց գերզգայունությունը Եվրամիությունում գլխավոր գործընկերոջ՝ Գերմանիայի հետ հարաբերություններում։ Միևնույն ժամանակ, Ռուսաստանի նկատմամբ հավասարապես զգուշավոր վերաբերմունքը շատ լարված դիվանագիտական հարաբերությունների արդյունք է, որոնք մշտապես վատացել են Վլադիմիր Պուտինի իշխանության գալուց ի վեր։ Դա հատուկ ուշադրության կարևոր գործոն է, որը Լեհաստանը հատկացնում է իր արևելյան հարևանների քաղաքական վերակողմնորոշմանը։


== Ծանոթագրություններ ==


== Գրականություն ==
Седякин Ю. М. Внешняя политика современной Польши // Обозреватель : журнал. —Москва, 2010. — В. 6. — С. 58-69.
Արևշատ (Հադրութի շրջան)

Անվան այլ կիրառումների համար տե՛ս՝ Արևշատ (այլ կիրառումներ)
Արևշատ, գյուղական համայնք Արցախի Հանրապետության Հադրութի շրջանում։ Տեղաբաշխված է հանրապետության հարավային հատվածում։ Հադրութ շրջկենտրոնից գտնվում է 62 կմ հեռավորության վրա, իսկ մայրաքաղաք Ստեփանակերտից՝ 135 կմ հեռավորութան վրա։
2020 թվականի Արցախյան երկրորդ պատերազմի արդյունքում գյուղը հայաթափվել և անցել է Ադրբեջանի հսկողության տակ։


== Աշխարհագրություն ==
Համայնքը լեռնային է, ունի 3085,1 հա տարածք, որից 739,54 հա գյուղատնտեսական նշանակություն, 2261,29 հա անտառային հողեր։


== Բնակչություն ==
Արևշատ համայնքի բնակչության թիվը կազմում է 211 մարդ, կա 47 տնտեսություն։
Բնակավայրի ազգաբնակչության փոփոխությունը.


== Տնտեսություն ==
Բնակչությունը հիմնականում զբաղվում է գյուղատնտեսությամբ՝ անասնապահությամբ և հողագործությամբ։


== Պատմամշակութային հուշարձաններ ==
Կան պատմամշակութային հուշարձաններ՝ «Հանգած եղցի» եկեղեցի (9-10-րդ դարեր), գերեզմանոց (9-10-րդ դարեր), խաչքար (12-13-րդ դարեր)։


== Արտաքին հղումներ ==
Հակոբ Ղահրամանյան, ՏԵՂԵԿԱՏՈւ Լեռնային Ղարաբաղի Հանրապետության վարչատարածքային միավորների սոցիալ-տնտեսական բնութագրերի, Երևան, Ճարտարագետ, 2015 թ.


== Ծանոթագրություններ ==

World Gazetteer(չաշխատող հղում)  - World-Gazetteer.com(անգլ.)
Population of Nagorno-Karabakh Republic (2005)(հայ.)(անգլ.)(ռուս.)
Cutthroat Boyz

Cutthroat Boyz, ամերիկյան հիփ հոփ խումբ Կալիֆոռնիայից։ Տրիոն կազմված է ռեփերներ Վինս Սթափլզից ու Ասթոն Մեթյուզից և ռեփեր պրոդյուսեր Ջոուի Ֆաթսից։ Խումբը ձևավորվել է 2012 թվականին և պայմանագիր ունի Cutthroat Records լեյբլի հետ։


== Ծանոթագրություններ ==
Մելեքլի-ան

Մելեքլի-ան, գյուղ Օսմանյան կայսրությունում, Տրապիզոնի վիլայեթի Տրապիզոնի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Ստամբուլի երկաթուղային թանգարան

Ստամբուլի երկաթուղային թանգարան (թուրքերեն՝ Türkiye Cumhuriyeti Devlet Demiryolları), երկաթուղային թանգարան Ստամբուլի Սիրկեջի կայարանում Թուրքիայի Ֆատիհ շրջանում։ Բացվել է 2005 թվականի սեպտեմբերի 23-ին։ Թանգարանը գտնվում է Թուրքիայի պետական երկաթուղու ենթակայության ներքո։
Թանգարանը տեղակայված է 1888 թվականին կառուցված շենքում։ 1890 թվականին այստեղ բացվել է երկաթուղային կայարան։
Ցուցադրվում են շուրջ 300 պատմական նմուշներ՝ գնացքների, երկաթուղային կայարանների մասեր, լուսանկարներ, փաստաթղթեր։ Կան նաև կահույքի, արծաթե սպասքի նմուշներ, որոնք օգտագործվել են վագոնների ճաշասենյակներում, կայարանային սարքավորումներ, վարորդի խցիկը, կայարանի ժամացույց, զանգ և այլ իրեր։
2006 թվականին թանգարանի 52,774 այցելուներից 31,153-ը եղել են օտարերկրյա տուրիստներ։


== Պատկերասրահ ==

		
		
		
		
		


== Ծանոթագրություններ ==
Լեոնիդ Կոստանդով

Լեոնիդ Արկադևիչ Կոստանդով (ռուս.՝ Леонид Аркадьевич Костандов, նոյեմբերի 27, 1915(1915-11-27), Ատամուրատ, Բուխարայի էմիրություն, Թուրքեստան, Ռուսական կայսրություն - սեպտեմբերի 5, 1984(1984-09-05), Լայպցիգ, Արևելյան Գերմանիա), խորհրդային քաղաքական գործիչ, ԽՄԿԿ անդամ (1942)։
Նախնական կրթությունը ստացել է տեղի հայկական դպրոցում։ Ավարտել է Մոսկվայի քիմիական մեքենաշինության ինստիտուտը (1940)։ 1940-1953 թվականներին աշխատել է Ուզբեկստանի ԽՍՀ Չիրչիկի էլեկտրաքիմիական կոմբինատում (ինժեներ, արտադրամասի պետ, գլխավոր մեխանիկ և տնօրեն)։ 1953-1958 թվականներին եղել է ԽՍՀՄ քիմիական արդյունաբերության նախարարության ազոտային արտադրության գլխավոր վարչության պետ։ 1958-1963 թվականներին ղեկավար աշխատանք է տարել ԽՍՀՄ Նախարարների խորհրդի քիմիայի պետական կոմիտեում (1958-1961 թվականներին՝ նախագահի տեղակալ, 1961-1963 թվականներին՝ առաջին տեղակալ), 1963-1964 թվականներին եղել է ԽՍՀՄ Պետպլանի քիմիական ու նավթավերամշակող մեքենաշինության պետական կոմիտեի նախագահ (ԽՍՀՄ նախարար)։ 1965 թվականի հոկտեմբերից մինչև 1980 թվականի նոյեմբերը եղել է ԽՍՀՄ քիմիական արդյունաբերության նախարարը։ 
ԽՄԿԿ XXIII համագումարում (1966) ընտրվել է ԽՄԿԿ Կենտկոմի անդամության թեկնածու, իսկ XXIV (1971) և XXV (1976) համագումարներում՝ Կենտկոմի անդամ։ Եղել է ԽՍՀՄ VII-X գումարումների Գերագույն խորհրդի դեպուտատ։ ԽՍՀՄ պետական (1951) և լենինյան (1960) մրցանակների դափնեկիր։ Պարգևատրվել է Լենինի (3) և 3 այլ շքանշաններով։


== Պարգևներ ==
«Ոսկե Մերկուրի» միջազգային մրցանակ (1978)։
Լենինի շքանշան (3)։


== Ծանոթագրություններ ==
Արցագո դ’Ադա

Արցագո դ’Ադա (իտալերեն՝ Arzago d'Adda), կոմունա Իտալիայում, Լոմբարդիա մարզի Բերգամոյի գավառում։ Բնակչությունը ըստ 2008 թվականի տվյալներով կազմում է 2779 մարդ։ Խտությունը կազմում է 300 մարդ/կմ²։ Տարածքը՝ 9 կմ²։ Փոստային ինդեքս՝ 24040։ Հեռախոսային կոդ՝ 0363։
Կոմունայի հովանավորն է Սուրբ Լավրենտին։ Տոնը նշվում է օգոստոսի 10-ին։


== Ժողովրդագրություն ==
Բնակչության թվաքանակի փոփոխությունները.


== Տվյալներ ==
Հեռախոսային համար - 0363 87822
Էլեկտրոնային փոստ - info@comune.arzago.bg.it
Պաշտոնական կայք - http://www.comune.arzago.bg.it/


== Պատկերասրահ ==

		
		
		


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Տրիեի

Տրիեի (իտալերեն՝ Triei), կոմունա Իտալիայում, գտնվում է Սարդինիա մարզի Օլիաստրա գավառում։
Բնակչությունը 1115 մարդ (2008 թվականի տվյալներով), բնակչության խտությունը 39 կմ²։ Զբաղեցնում է 29 կմ² տարածք։ Փոստային ինդեքս՝ 8040։ Հեռախոսային կոդ՝ 0782։
Բնակչության հովանավոր սուրբ է համարվում Կոսմա է Դամիանոն։


== Ժողովրդագրություն ==
Բնակչության աճը


== Կոմունայի վարչակազմ ==
Հեռախոսահամար՝ 0782 618023
Էլեկտրոնային փոստ՝ protocollo@comune.triei.ogliastra.it
Պաշտոնական կայք՝ http://www.comune.triei.ogliastra.it/ Archived 2020-10-28 at the Wayback Machine.


== Արտաքին հղումներ ==
http://www.comune.triei.ogliastra.it/ Archived 2020-10-28 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Աստերոիդների ցանկ (193401-193500)

Աստերոիդների ցանկ (193301-193400)  • Աստերոիդների ցանկ  • Աստերոիդների ցանկ (193501-193600)
 Աստերոիդների ցանկ (193301-193400)  • Աստերոիդների ցանկ  • Աստերոիդների ցանկ (193501-193600)
Հաղպատ (այլ կիրառումներ)

Հաղպատ անվանումը կարող է վերաբերել.

Հաղպատ՝ գյուղ Հայաստանի Հանրապետության Լոռու մարզում,
Հաղպատ՝ հայկական առաքելական վանական համալիր Հայաստանի Հանրապետության Լոռու մարզի Հաղպատ գյուղում,
Հաղպատի մատենադարան՝ հայկական նախկին մեծ գրադարան Հաղպատի վանքում, համարվում էր միջնադարում հայ ձեռագրերի գանձարաններից ամենահարուստը,
Հաղպատի դպրոց` 10-րդ դարում հիմնադրված հայկական ուսումնագիտական և գրչության կենտրոն Հաղպատ գյուղում,
Հաղպատի Ավետարան՝ միջնադարում Հաղպատի վանքի գրիչների կողմից ստեղծված հայկական մանրանկարչության հուշարձան, ձեռագիր մագաղաթե Ավետարան։
Ապոկրիֆ

Ապոկրիֆներ (հին հունարեն՝ ἀπόκρῠφος՝ գաղտնի), Սուրբ Գրոցը հավասար հեղինակության հավակնող, սակայն Աստվածաշնչի կանոններից դուրս մնացած ուշ հուդայականության և վաղ քրիստոնեական դարաշրջանին պատկանող ստեղծագործություններ։
Լորանցե

Լորանցե (իտալերեն՝ Loranzè), կոմունա Իտալիայի Պիեմոնտ մարզի Թուրին գավառում։
Բնակչությունը՝ 1.003 մարդ (2008 թվականի տվյալներով)։ Բնակչության խտությունը՝ 251 մարդ/կմ²։ Տարածքը՝ 4 կմ²։ Փոստային ինդեքս՝ 10010։ Հեռախոսային կոդ՝ 0125։
Բնակավայրի հովանավորն է համարվում սուրբ Ֆրմինո Ամիենցին (San Firmino di Amiens)։


== Ժողվրդավարություն ==
Բնակչության թվաքանակի փոփոխությունները.


== Ծանոթագրություններ ==


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Ապրել մինչև լուսաբաց

«Ապրել մինչև լուսաբաց» (բելառուս․՝ Дажыць да світання), բելառուս գրող Վասիլ Բիկովի վիպակը, որը գրվել է 1972 թվականին։ 1974 թվականին «Կոթող» (ռուս.՝ «Обелиск») և «Ապրել մինչև լուսաբաց» վեպերի համար Բիկովին շնորհվել է ԽՍՀՄ պետական մրցանակ։


== Սյուժե ==
Վիպակի գործողությունները տեղի են ունենում Հայրենական մեծ պատերազմի ժամանակ՝ 1941 թվականի դեկտեմբերին։
Վիպակի գլխավոր հերոսը խորհրդային լեյտենանտ Իգոր Իվանովսկին է։ Հիմնական կերպարների թվում են նաև նրա դիվերսիոն խմբի մարտիկները, որոնց հետ նա անցնում է ճակատային գիծը` մտնելով ռուսական հող, որը գրավված է գերմանա-ֆաշիստական զավթիչների կողմից։ Նրանք են ավագ Դյուբինը, սակրավոր Սուդնիկը, շարքային մարտիկ Պիվովարովը և նրանց մարտական ընկերները։
Նրանք, այլ ոչ թե շտաբային սպաներն են պատերազմի իսկական հերոսները։ Ու թեև լեյտենանտ Իվանովսկուն չի հաջողվում կատարել, ըստ էության, կամավոր իր վրա վերցրած առաջադրանքը՝ պայթեցնել գերմանական ռազմամթերքի բազան, նա ամեն ինչ անում է հաղթանակի համար։ Նա անում է այն ամենը, ինչ կարող էր։ Նա ապրում է մինչև լուսաբաց և առաքելության ավարտին, լինելով ծանր վիրավոր, պայթեցնում է իրեն նռնակով՝ ոչնչացնելով թշնամուն։


== Գրական առանձնահատկությունները ==
Սկզբում Բուլկովը վիպակը գրել է բելառուսերեն, ապա ինքն էլ այն թարգմանել է ռուսերեն։


== Էկրանավորում ==
1975 թվականին վիպակի հիման վրա նկարահանվել է համանուն ֆիլմը։  Որպես սցենարիստներ հանդես են եկել Վասիլ Բիկովը և Վիկտոր Սոկոլովը։ Ռեժիսորները եղել են Վիկտոր Սոկոլովը և Միխայիլ Երշովը։
2015 թվականին վիպակի հիման վրա նկարահանվել է «Լեյտենանտ» ռուսական ֆիլմը։


== Ծանոթագրություններ ==


== Արտաքին հղումներ ==
Василий Владимирович Быков «Дожить до рассвета. Обелиск». Повести/ М., «Советский писатель», 1976, 224 с.
Василь Быков «Собрание сочинений в четырёх томах. Том второй». М., «Молодая гвардия», 1985.
Աստերոիդների ցանկ (216101-216200)

Աստերոիդների ցանկ (216001-216100)  • Աստերոիդների ցանկ  • Աստերոիդների ցանկ (216201-216300)
 Աստերոիդների ցանկ (216001-216100)  • Աստերոիդների ցանկ  • Աստերոիդների ցանկ (216201-216300)
Վալիտովո (այլ կիրառումներ)

Վալիտովո, կարող է վերաբերել՝

Վալիտովո - գյուղ Ռուսաստանի Բաշկորտոստան հանրապետության Խայբուլինսկի շրջանի կազմում։
Վալիտովո - գյուղ Ռուսաստանի Բաշկորտոստան հանրապետության Կուգարչինսկի շրջանի կազմում։
Տոմիսլավգրադ (համայնք)

Անվան այլ կիրառումների համար տե՛ս՝ Տոմիսլավգրադ (այլ կիրառումներ)Տոմիսլավգրադ համայնք (բոս․՝  և խորվ.՝ Opština Tomislavgrad, սերբ.՝ Општина Томиславград), համայնք Բոսնիա և Հերցեգովինայում։ Վարչականորեն գտնվում է Բոսնիա և Հերցեգովինայի Դաշնությունում։ Համայնքի վարչական կենտրոնն է Տոմիսլավգրադ քաղաքը։


== Բնակչություն ==
1991 թվականի մարդահամարի տվյալների համաձայն՝ համայնքում բնակվում է 30 009 մարդ։


== Տես նաև ==
Բոսնիա և Հերցեգովինայի Դաշնության համայնքներ


== Ծանոթագրություններ ==


== Գրականություն ==
Савезни завод за статистику и евиденцију ФНРЈ и СФРЈ, попис становништва 1948, 1953, 1961, 1971, 1981. и 1991. године.


== Արտաքին հղումներ ==
Saopćenje Federalnog saveza za statistiku 9.septembar 2009. godine
Տոմիսլավգրադ համայնքի պաշտոնական կայքէջ (բոսն.)
Լոկոտ (գյուղ, Իրշավայի շրջան)

Անվան այլ կիրառումների համար տե՛ս՝ ԼոկոտԼոկոտ (ուկրաիներեն՝ Локіть), գյուղ Ուկրաինայի Անդրկարպատյան մարզի Իրշավայի շրջանում։
2001 թվականի տվյալներով Լոկոտ գյուղում բնակվում էր 336 մարդ։ Բնակավայրը զբաղեցնում է 0,496 կմ² տարածք։ Բնակչության խտությունը կազմում էր 677,42 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գրուշևկա (այլ կիրառումներ)

Գրուշևկա, կարող է վերաբերել՝

Գրուշևկա - գյուղ, Ուկրաինայի Խարկովի մարզի Կուպյանսկի շրջանում
Գրուշևկա - գյուղ, Ուկրաինայի Ղրիմի Ինքնավար Հանրապետության Սուդակի քաղաքային խորհրդում
Գրուշևկա - գյուղ, Ուկրաինայի Նիկոլաևի մարզի Պերվոմայսկի շրջանում
Գրուշևկա - գյուղ, Ուկրաինայի Չեռնիգովի մարզի Բախմաչի շրջանում
Գրուշևկա - գյուղ, Ուկրաինայի Չեռնովցիի մարզի Գլիբոկայայի շրջանում
Գրուշևկա - գյուղ, Ուկրաինայի Վոլինի մարզի Կովելի շրջանում
Գրուշևկա - գյուղակ (խուտոր) Ռուսաստանի Դաշնության Ռոստովի մարզի Բելոկալիտվինսկի շրջանում
Գրուշևկա - գյուղակ (խուտոր) Ռուսաստանի Դաշնության Ռոստովի մարզի Զիմովնիկի շրջանում
Տուրունյա

Տուրունյա (ռուս.՝ Турунья), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Նիդիբ գետի աջ ափին՝ 37 կմ հեռավորության վրա։ Գետի երկարությունը կազմում է 19 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է, սկսած ակունքից մինչև Սիկտիվկար քաղաք, գետի ենթաավազանը՝ Վիչեգդա, գետի գետային ավազանը՝ Հյուսիսային Դվինա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200112103000018679
Կոդը ըստ հիդրոլոգիական հետազոտության (ՌԴ) — 103001867
Ավազանի կոդը — 03.02.02.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Աստերոիդների ցանկ (73801-73900)

Աստերոիդների ցանկ (73701-73800)  • Աստերոիդների ցանկ  • Աստերոիդների ցանկ (73901-74000)
 Աստերոիդների ցանկ (73701-73800)  • Աստերոիդների ցանկ  • Աստերոիդների ցանկ (73901-74000)


== Աղբյուր ==
«Discovery Circumstances: Numbered Minor Planets (70001)-(75000)»։ www.minorplanetcenter.net
Մեսխեթի լեռնաշղթա

Մեսխեթի լեռնաշղթա (վրաց.՝ მესხეთის ქედი), Աջարա-իմերեթյան լեռնաշղթա, Փոքր Կովկասի լեռնաշղթաներից Վրաստանում։ Ձգվում է Սև ծովի աջարական ափից մինչև Կուր գետի Բորժոմի կիրճը։ Երկարությունը 150 կմ է, բարձրությունը՝ մինչև 2850 մ (Մեփիսծղարո լեռ)։ Կազմված է ֆլիշային և հրաբխածին նստվածքային ապարներից։ Գագաթը ծածկված է լեռնային մարգագետիններով, լանջերը՝ լայնատերև և փշատերև անտառներով։


== Ծանոթագրություններ ==
EXO-CBX

EXO-CBX (կորեերեն՝ 엑소-첸백시, հայտնի է նաև որպես՝ ChenBaekXi կամ CBX), հարավկորեական EXO բոյ բենդի առաջին պաշտոնական սաբ յունիտը։ Ստեղծվել է 2016 թվականին S.M. Entertainment հովանու ներքո և այն կազմված է երեք անդամից՝ Սիումինը, Բեքհյոնը և Չենը։ Դեբյուտը տեղի է ունեցել հոկտեմբերի 31-ին "Hey Mama!" մինի ալբոմով։


== Գործունեություն ==


=== 2016. ձևավորում և առաջնաելույթ ===

2016 թվականի հուլիսի 23-ին Չենը, Բեքհյոնը և Սիումինը հայտնվում են «Reservoir Idols» տեսահոլովակում, որտեղ ցույց է տրված EXO-ի համերգը Սեուլում Exo Planet 3 – The Exo'rdium հյուրախաղի շրջանակներում։ Օգոստոսի 23-ին թողարկվել է «For You» սինգլը «Moon Lovers: Scarlet» դորամայի համար։ Հոկտեմբերի 5-ին S.M. Entertainment-ը հաստատել է այն տեղեկությունը, որ առաջին սաբ յունիտ խումբը ստեղծվելու է։ Հոկտեմբերի 23-ին նրանք առաջին անգամ հանդես են եկել 2016 Busan One Asia Festival–ում «For You» սինգլով։ Հոկտեմբերի 24–ին հայտարարվեց նրանց խմբի անունը՝ անդամների անունների առաջին տառերով։
Հոկտեմբերի 31–ին թողարկվել է նրանց դեբյուտային մինի ալբոմը Hey Mama! սինգլով, որն ներառում էր նաև հինգ այլ ժանրի երգեր։ Նրանց առաջին ելույթը տեղի է ունեցել նոյեմբերի 3–ին M! Countdown–ում։ Նոյեմբերի 6–ին թողարկվել է «The One» սինգլի տեսահոլովակը, որը եղել է «Reserviour Idols» ֆիլմի երգը։ Hey Mama! սինգլը զբաղեցրել է GAON չարթի լավագույն տեղը և  համաշխարհային ալբոմային Billboard շքերթում։ Նոյեմբերի 15–ին նրանք տարան առաջին հեռուստատեսային հաղթանակը The Show–ում։ Նոյեմբերի վերջին սաբ յունիտը վերաթողարկել է Blade & Soul խաղի «Crush U» սինգլը, իսկ նոյեմբերի 18-ին ելույթ են ունեցել N-Pop Showcase  Concert–ում։ Դեկտեմբերի 25-ին «Crush U»–ը արդեն թողարկվել էր տեսահոլովակով։


=== 2017. ճապոնական առաջնաելույթ Girls–ի հետ ===
2017 թվականի մարտի 10–ին EXO-CBX–ը ուղիղ եթերում հայտարարել է, որ պատրաստվում է մայիսին ճապոնական դեբյուտ ունենալու։ Ապրիլի 1–ին թողարկվել է անոնսը, իսկ մայիսի 24–ին թողարկվել է Girls ալբոմը։ Մայիսի 1–ին թողարկվել է «Ka-CHING!» սինգլի տեսահոլովակի կարճ տարբերակի պրեմիերան։


== Սկավառակագրություն ==


=== Մինի ալբոմներ ===


=== Սինգլներ ===


=== Պրոմո սինգլներ ===


=== Այլ երգեր, որոնք տեղ են գտել շքերթերում ===


== Ծանոթագրություններ ==
Անոպոլ (գյուղ, Տուլչինի շրջան)

Անվան այլ կիրառումների համար տե՛ս՝ ԱնոպոլԱնոպոլ (ուկրաիներեն՝ Ганнопіль), գյուղ Ուկրաինայի Վիննիցայի մարզի Տուլչինի շրջանում։
2001 թվականի տվյալներով Անոպոլ գյուղում բնակվում էր 1 420 մարդ։ Բնակավայրը զբաղեցնում է 3522 կմ² տարածք։ Բնակչության խտությունը կազմում էր 403,18 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կարծիք

Կարծիք, ինչ-որ բանի մասին հասկացություն, հաստատում, դատողություն, եզրակացություն, հետևություն, տեսակետ կամ հայտարարություն այն թեմաների շուրջ, որտեղ հնարավոր չէ հասնել լիարժեք անկողմնակալության, հիմնված է փաստերի մեկնաբանության և դրանց նկատմամբ հուզական վերաբերմունքի վրաː


== Պատմություն ==
Կարծիքը ի տարբերություն փաստի, որ կարող է ստուգվել և ստուգման արդյունքում հաստատվել կամ մերժվել,  չի ենթարկվում փաստական ստուգման։ Կարծիքը կարող է հիմնված լինել փաստերի վրա, այս դեպքում այն համարվում է փաստարկ (փաստ)։ Տարբեր մարդիկ կարող են միևնույն փաստի հիման վրա ունենալ տարբեր (ընդհուպ մինչև տրամագծորեն հակադիր) կարծիքներ։ Ի տարբերություն փաստերի, որոնք համարվում են հաստատուն (անփոփոխ), կարծիքները կարող են փոփոխվել` ելնելով լրացուցիչ փաստարկներից։ Վերլուծելով փաստարկները` կարելի է եզրակացնել, որ կարծիքներից մեկը ավելի լավ է հիմնված փաստերի վրա, քան մյուսը ː
Պատճառահետևանքային կապը, որ բերում է կարծիքի ձևավորմանը, իր մեջ ներառում է տվյալ մարդու էմոցիաները, զգացմունքները, համոզմունքները, նրա տեսակետը, ըմբռնումը և ցանկություններըː Կարծիքը ի տարբերություն իմացության կարող է հիմնվել չապացուցված (չհաստատված), սխալ կամ կեղծ տեղեկատվության վրաː


== Տեսակներ ==
Կարծիքի տեսակներն են՝

պաշտոնական,
հասարակական,
անձնական կամ անհատական,
կուսակցական


== Տես նաև ==
Հեղինակություն
Պարադոքս


== Ծանոթագրություններ ==


== Գրականություն ==
«Общественное мнение»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 


== Արտաքին հղումներ ==
Официальное мнение, Большая энциклопедия нефти и газа.
«Официальное мнение Церкви: что это, и когда оно высказывается?», сайт журнала «Нескучный сад».
«Персональное мнение. А вам слабо!», Новороссийские известия.
Персональное мнение, Новости Ульяновска.
Новости, Рубрика: Партийное мнение Наш паровоз вперёд лети! В Коммуне остановка…, Королёвское городское партийное отделение КПРФ.
Էստերսունդ ՖԱ

«Էստերսունդ» (շվեդերեն՝ Östersunds), շվեդական ֆուտբոլային ակումբ Էստերսունդ քաղաքում։ Ակումբը հիմնադրվել է 1996 թվականի հոկտեմբերի 31-ին։ Սեփական մարզադաշտը «Եմկրաֆտ Արենա»-ն է։ Ակումբը Հերյեդալենի ֆեդերացիայի անդամ է։


== Ձեռքբերումներ ==
Շվեդիայի չեմպիոն - 2012


== Ծանոթագրություններ ==


== Արտաքին հղումներ ==
Պաշտոնական կայքը
Թուրքմենական Խորհրդային Սոցիալիստական Հանրապետություն

Թուրքմենական Խորհրդային Սոցիալիստական Հանրապետություն (Թուրքմենական ԽՍՀ, ԹԽՍՀ, Թուրքմենիա, թուրքմ.՝ Түркменистан Совет Социалистик Республикасы, ռուս.՝ Туркменская Советская Социалистическая Республика), ԽՍՀՄ վարչատարածքային միավոր Կենտրոնական Ասիայում, 15 միութենական հանրապետություններից մեկը։ Տարածքը կազմել է 488,1 հզ․ կմ², բնակչությունը 1989 թվականի դրությամբ կազմել է 3 522 700 մարդ։ Մայրաքաղաքը՝ Աշխաբադ (338 հզ․ մարդ, 1983)։
Պարգևատրվել է Լենինի 2 (1957, 1963), Ժողովուրդների բարեկամության (1972) և Հոկտեմբերյան հեղափոխության (1974) շքանշաններով։
Ստեղծվել է 1921 թվականի օգոստոսի 7-ին՝ որպես Թուրքմենստանի Ինքնավար Խորհրդային Սոցիալիստական Հանրապետություն, իսկ 1925 թվականի մայիսի 13-ին ձեռք է բերել միութանեկան հանրապետության կարգավիճակ։ 1990 թվականի օգոստոսի 22-ին հռչակել է ինքնիշխանությունը։ 1991 թվականի հոկտեմբերի 27-ին վերանվանվել է Թուրքմենստանի Հանրապետություն։


== Ծանոթագրություններ ==
Սանջեի և Կրեիգ

«Սանջեի և Կրեիգ» (անգլ.՝ Sanjay and Craig), ամերիկյան անիմացիոն, լիամետրաժ մուլտսերիալ «Nickelodeon» հեռուստաալիքից։ Մուլտսերիալի պրեմիերան տեղի է ունեցել 2013 թվականի մայիսի 25-ին։


== Գլխավոր դերեր ==
Սանջեի Պիտր (անգլ.՝ Sanjay Patel)՝ մուլտսերիալի գլխավոր հերոսն է։ Սանջեիը 12-ամյա ամերիկացի դեռահաս է, որ ունի հնդկական ծագում.
Կրեիգ Պոլզուն (անգլ.՝ Craig Slithers)՝ Սանջեի մոտ ընկերն է։ Մեծացել է կենդանիների խանութում։ Խոշոր, կանաչ, խոսացող օձ է դերասանական կարողություններով.
Մեգան Սփերկելս (անգլ.՝ Megan Sparkles)՝ Երիտասարդ աղջիկ և լավագույն ընկերը Սանջեիի, Կրեիգի և Հեկտորի։
Վիջայ Պատել (անգլ.՝ Vijay Patel) - Սանջեի հայրը և կենդանիների խանութի սեփականատերը.
Դերլին Մատել (անգլ.՝ Darlene Patel) - Սանջեի մայրը, աշխատում է որպես բուժքույր
Հեկտոր Ֆլանգեն (անգլ.՝ Hector Flanagan) - Մեկ աչք ունեցող տղա, Սանջեի, Կրեիգի և Մեգալի լավ ընկերն է
Բել Պերչիկ (անգլ.՝ Belle Pepper) - Պեննի Պերչիկի դուստրը. Աշխատում է (ինչպես հայրը) կենդանաբանական այգում.


== Երկրորդական կերպարներ ==
Միստր Լեսլի Նուդման (անգլ.՝  Mr. Leslie Noodman) - Սանջեիի և Կրեիգի հարևանն է. շատ է սիրում սև հաղարջ և ահավոր վախենում է օձերից
Մադամ Մասլիոնկա(անգլ.՝  Lady Butterscotch})- Նուդմանի կատուն է. Մուլտսերիալի որոշ էպիզոդներում այս կատուն դառնում է Սանջեիի կատուն, սակայն Նուդմանը գողանում է նրանից.
Դեբի Ջո Սպարկլես - (անգլ.՝ Debbie Jo Sparkles) - Մեգանի մայրը
Միստր Ֆլենագան- (անգլ.՝ Mr. Flanagan) - Հեկտորի հայրը.
Միսիս Ֆլենագան- (անգլ.՝  Mrs. Flanagan) -Հեկտորի մայրը. սիրում է իր որդու շնիկին.
Լերրի ֆերմեր - (անգլ.՝ Farmer Larry) - Սև հաղարջի այգու խելագար ագարակատերն է։ Նա օգնում է Սանջեիին և Կրեիգին հավաքել սև հաղարջ Միստր Լեսլի Նուդմանի համար.
Ռեմինգթոն Տաֆլիպս (անգլ.՝ Remington Tufflips) - 1980 -ական թվականների աստղ ծանրորդն է. Սանջեիի և Կրեիգի կուռքն է.
Պեննի Պերչիկ (անգլ.՝ Penny Pepper) - Բելլ Պերչիկի հայրն է և աշխատում է կենդանաբանական այգում, որպես խոհարար.
Դիկսոոններ (անգլ.՝ Dicksons) - ռոք խումբ.
Բրենդա Դիկսոն (անգլ.՝ Brenda Dickson)- Սենդիի, Սկեբսի և փոքրիկ Ռիչաևդի մայրն է. իշտ լռում է.
Սքեբս Դիկսոն (անգլ.՝ Scabs Dickson) - "Դիկսոններ" խմբի հիմնադիր/անդամն է։ Նա ունի մեծ քույր՝ Սենդին և փոքրիկ եղբայր Ռիչարդ.
Սենդի Դիկսոն (անգլ.՝ Sandy Dickson) - Ռոք խմբի առաջնորդը
Փոքրիկ Ռիչարդ Դիկսոն(անգլ.՝ Baby Richard Dickson) - Խմբի ամենակրտսեր անդամը
Չիքեն Չակ(անգլ.՝  Chicken Chuk) -Նա առաջինն է հայտնվել մուլտսերիալում
Թայսոն(անգլ.՝ Tyson) - Սանջեիի և Կրեիգի հակառակորդ/մրցակիցը.
Ռոննի Պոլուն (անգլ.՝ Ronny Slithers) - Էպիզոդային կերպար, նարնջագույն օձ, Կրեիգի եղբայրն է։ Ինչպես Կրեգը, նա ևս կարողանում է խոսել.
Ժևաստիկ (անգլ.՝ Munchie)
Բիլլ (անգլ.՝ Chill Bill)
Սեմ (անգլ.՝ Sam)


== Էպիզոդներ ==


== Ծանոթագրություններ ==
(1758) Նանտալի

(1758) Նանտալի (անգլ.՝ Naantali), աստերոիդ աստերոիդների հիմնական գոտում։ Հայտնաբերվել է 1942 թվականի փետրվարի 18-ին Լիյսի Օտերմայի կողմից Տուրկուում։
Միջին հեռավորությունը Արեգակից կազմում է 3,0045 ա. մ., առավելագույնը մոտենում է 2,8985 ա. մ. հեռավորության վրա և հեռանում 3,1105 ա. մ.։ Արեգակի շուրջ մեկ ամբողջական պտույտ է կատարում 1902,2 երկրային օրվա ընթացքում, իր ուղեծրով շարժվելով միջինում 0,189254 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,83° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1758) Նանտալի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կամպոբասո (գավառ)

Անվան այլ կիրառումների համար տե՛ս՝ Կամպոբասո (այլ կիրառումներ)Կամպոբասո (իտալերեն՝ Provincia di Campobasso, նեապ.՝ Pruìnge de Cambuàsce), գավառ Իտալիայում, գտնվում է Մոլիզե մարզում։
Բնակչությունը կազմում է 180 230 մարդ, բնակչության խտությունը կազմում է 63 մարդ/կմ²։ Զբաղեցնում է 2 853 կմ² մակերես։ Փոստային ինդեքս՝ 86030, հեռախոսային կոդ՝ 0875։


== Ծանոթագրություններ ==
Նիելա (գյուղ, Տառտու շրջան)

Նիելա (էստ․՝ Nõela), գյուղ Էստոնիայի Տարտումաա նահանգի Տառտու շրջանում։
2011 թվականի տվյալներով գյուղում բնակվում էր 33 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Քարլայլ շրջան (Կենտուկի)

Քարլայլ շրջան (անգլ.՝ Carlisle County), ԱՄՆ Կենտուկի նահանգի 105 վարչական միավորներից մեկը։ Ընդհանուր տարածությունը 497 կմ² է, բնակչությունը՝ 5.104 մարդ (2010 թ. տվյալներով)։ Շրջկենտրոնն է Բարդուել բնակավայրը։ Կազմավորվել է 1886 թ.։
Յուրի Հարությունյան

Յուրի Արշակի Հարությունյան (մարտի 25, 1944(1944-03-25) կամ մայիսի 25, 1944(1944-05-25), Գալաց, Ռումինիա - օգոստոսի 23, 2019(2019-08-23), Երևան, Հայաստան), հայ կոմպոզիտոր, ՀՀ արվեստի վաստակավոր գործիչ (2012)։


== Կենսագրություն ==
1972 թվականին ավարտել է Երևանի Կոմիտասի անվան պետական կոնսերվատորիայի կոմպոզիցիայի բաժինը (Էդվարդ Միրզոյանի դասարան)։ 1967 թվականից աշխատել է Հայֆիլմ կինոստուդիայում՝ որպես երաժշտական ձևավորող, ապա՝ երաժշտական խմբագիր։ Հայաստանի կոմպոզիտորների և երաժշտագետների միության պատասխանատու քարտուղարն է։ Միությանը կից հիմնադրել և ղեկավարել է «Բրևիս» երաժշտական ձայնագրման ստուդիան։ Հեղինակել է ավելի քան 70 ֆիլմերի երաժշտություն՝

«Մարդն Օլիմպոսից»
«Բաղդասարը բաժանվում է կնոջից»
«Զինվորն ու փիղը»
«Կյանքի լավագույն կեսը»
«Խոշոր շահում»
«Մեր պապերի քայլերգը»
«Սիրամարգի ճիչը»
«Անիծվածները»
«Արարման ութերորդ օրը»
«Չեզոք իրավիճակ»
«Ձայն բարբառոյ»
«Ուրախ ավտոբուս»
«Օգոստոս»
«Օ՜, Գևորգ»
«Ռեքվիեմ»
«Խենթ հրեշտակը»
«Հերոստրատ»
«Տխուր փողոցի լուսաբացը»
«Կիսանդրի»Գրել է նաև մի քանի վավերագրական ֆիլմերի երաժշտություն, որոնց թվում է՝ «Հայկական ՍՍՀ», «Հայաստանն այսօր», «Կերամիկայի վարպետները», «Ինչպես է կոփվում արծաթը»։


== Պարգևներ և մրցանակներ ==
ՀՀ արվեստի վաստակավոր գործիչ, 2012
«Հայակ» հայկական ամենամյա առաջին կինոմրցանակաբաշխության «Լավագույն կոմպոզիտոր» մրցանակ՝ «Որտե՞ղ էիր, մարդ Աստծո» ֆիլմի համար


== Ծանոթագրություններ ==


== Արտաքին հղումներ ==
Կոմպոզիտոր Յուրի Հարությունյանը՝ իր, կինոերաժշտության և Փարաջանովի հետ շփումների մասին
Կոլգա-Յաանի (Էստոնիայի շրջան)

Անվան այլ կիրառումների համար տե՛ս՝ Կոլգա-Յաանի (այլ կիրառումներ)Կոլգա-Յաանի շրջան (էստ․՝ Kolga-Jaani vald), շրջան Էստոնիայի Վիլյանդիմաա նահանգում։ Շրջանի կենտրոնն է Կոլգա-Յաանի գյուղական ավանը։


== Բնակչություն ==
2010 թվականի տվյալներով շրջանում բնակվում էին 1599 մարդ։ Բնակչության խտությունը շրջանում կազմում էր 5,12 մարդ/կմ²։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Շրջանի վարչության պաշտոնական վեբ կայքը (էստոներեն)
Ռույակ (Շարանտի գավառ)

Ռույակ (ֆր.՝ Rouillac), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 2288 մարդ, բնակչության խտությունը` 52.37 մարդ/կմ²։ Բնակավայրը զբաղեցնում է 43.69 կմ² տարածք։


== Աշխարհագրություն ==
Գտնվում է Փարիզ քաղաքից 390 կմ հարավ-արևմուտք, Պուատիե քաղաքից` 95 կմ հարավ, Անգուլեմ քաղաքից` 23 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1091 աշխատունակ (15-64 տարեկան) բնակիչ, որոնցից ակտիվ էին 756-ը, իսկ ոչ ակտիվները` 335։ Ակտիվության ցուցանիշը կազմում է 69,3 %։ 756 աշխատունակ մարդկանցից աշխատել է 667 անձ (349 տղամարդ և 318 կին)։ Գործազուրկ են եղել 89 անձ (39 տղամարդ և 50 կին)։ 335 անաշխատունակներից 65-ը եղել են աշակերտներ կամ ուսանողներ, 143-ը` թոշակառուներ, իսկ 127-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Էգլգուլիլյար

Էգլգուլիլյար, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում։


== Բնակչություն ==
1908 թվականին գյուղն ունեցել է 192 հայ բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Զապոդ

Զապոդ (նաև՝ Զապոտ, ալբ․՝ Zapodi, սերբ.՝ Запод / Zapod), գյուղ հյուսիսարևելյան Ալբանիայում։ Ընդգրկված է Կուկասի գավառի համանուն համայնքի կազմում։ Տեղակայված է Ալբանիայի Գորա պատմական նահանգում, որի բնակչության հիմնական մասը կազմում են հարավսլավոնական էթնիկական խմբերի մուսալմանացված ներկայացուցիչները՝ գորացիները։ Վերջիններս Զապոդից բացի բնակվում են նաև Բորյեում, Պակիշայում, Կոշարիշտեում, Օրեշեկում, Օրգոստոյում, Շիշտևացում և Ցերնելևոյում։
Զապոդ գյուղին ամենամոտ տեղակայված բնակավայրերն են Պակիշա, Կոշարիշտե, Օչիկլե, Բելյա գյուղերը։ Գորական երկու գյուղերը՝ Պակիշան ու Կոշարիշտեն, տեղակայված են Զապոդից արևելք, իսկ Օչիկլե գյուղը, որտեղ նույնպես ապրում են գորացիներ, տեղակայված է Զապոդից հարավ-արևելք։ Ալբանական Բելյա գյուղը գտնվում է Զապոդի արևմտյան կողմում։


== Պատմություն ==
Բալկանյան երկրորդ պատերազմից հետո՝ 1913 թվականին, Գորայի մի մասը, այդ թվում՝ Զապոդ բնակավայրը, հանձնվեց Ալբանիային։ 1916 թվականին դեպի Մակեդոնիա ու Պոմորավյե կատարած գիտարշավի ժամանակ Զապոդ է այցելել բուլղարացի լեզվաբան Ստեֆան Մլադենովը, ում հաշվարկներով այդ ժամանակ գյուղում կար շուրջ 40 տուն։
Ալբանիայում բուլղարական եկեղեցական դպրոցների գլխավոր համակարգող-կազմակերպիչ Սրեբրեն Պոպետրովի՝ 1930 թվականին կազմված զեկույցի համաձայն՝ Զապոդ գյուղում կար շուրջ 80 տուն։


== Ծանոթագրություններ ==
Ֆարերյան կղզիների դրոշ

Ֆարերյան կղզիների դրոշ (ֆարյորերեն՝ føroyska flaggið), Ֆարերյան կղզիների խորհրդանիշներից մեկն է, սպիտակ գույնի քառակուսի պաստառ կապույտ և կարմիր գույնի սկանդինավյան խաչով, լայնքի և երկայնքի 8։11 հարաբերակցությամբ։